කෝච්චිය කෝච්චි පීලි දෙකක් උඩ තමයි ගමන් කරන්නේ. ඒ බව ඔබත්, මමත් දෙදෙනාම විතරක් නොවෙයි, සෑම කෙනෙක්ම දන්නා කරුණක්. කෝච්චිය පිල්ල උඩ යවන්න නිතර නිතර ඒ ගැන පරීක්ෂාවෙන් හා සුපරීක්ෂාවෙන් ඉන්න ඕනැ. ඒ සඳහා දුම්රිය දෙපාර්තමේන්තුවේ නඩත්තු සේවකයන් පිරිසක් දිවා රාත්‍රී නොබලා වෙහෙසී වැඩ කරනවා. ඔවුන් දුම්රිය මාර්ගයේ යම් අනතුරක් තියෙනවාද කියලා නිතර නිතර සොයා බලනවා. ඔන්න ඔය අතරතුර දුම්රිය මාර්ගයට හරි දුම්රිය පීල්ලට හරි යම් අනතුරක් වෙලා තියෙනවා. ඒ ආසන්නයේම දුම්රියක් එනවා. ඉක්මනට කෝච්චිය නතර කරගන්න ඕනැ. කෝච්චිය නතර කරගන්න බැරි වුණොත් විශාල විනාශයක් හානියක් සිදුවෙනවා. ඝන මීදුමකින් අවට පිරී ඉතිරිලා ගිහිල්ලා. ඒ මදිවට කිසිම සංඥාවක් හෝ ළඟ ඉන්න කෙනෙක් හරි පෙන්නේ නෑ. එච්චරටම මීදුම. දැන් මොකද කරන්නේ?
කෝච්චිය පිල්ල උඩ යවන්න නිතර මහන්සි වී වැඩ කරන්නේ කවුද ?
දුම්රිය දෙපාර්තමේන්තුවේ නඩත්තු සේවකයන්